钦定古今图书集成/明伦汇编/氏族典/第206卷 > 高第
## 钦定古今图书集成/明伦汇编/氏族典/第206卷 > 高第

按《安陆县志》：第，邑人启科子。启科病笃食贫，医药无
效，第割股以求一当妇庹氏恐其少，再割肤合上之，
启科旋愈。郡伯高翱旌其门曰“孝偕伉俪。”邑侯高捷
赠之扁曰“一门双孝。”

《北齐书元景安传》，景安父永，永兄祚袭爵陈留王。祚
卒，子景皓嗣。天保初，诸元帝室亲近者多被诛戮，疏
宗如景安之徒，议欲请姓高氏。景皓云：“岂得弃本宗，
逐他姓，大丈夫宁可玉碎，不可瓦全。”景安遂以此言
白显祖，乃收景皓诛之。由是景安独赐姓高氏，自外
听从本姓。

《三柳轩杂识》：淳熙间，高昙登对，上称其不为高谈。梁
相戏云：“高昙不为高谈，以何对？”周益公对云：“卑牧且
为卑牧。”盖武臣卑牧，见知点州。